Svjetsko stanovništvo
U demografiji, svjetsko stanovništvo jest ukupni broj živih ljudi, koji se procjenjuje na 7,7 milijardi (april, 2019). Bilo je potrebno preko 200.000 godina ljudske historije da čovječanstvo dostigne populaciju od 1 milijarde, ali samo 200 godina da dostigne 7 milijardi. Svjetska populacija bilježi neprekidan rast od završetka perioda Kuge, Velike Gladi i Stogodišnjih ratova iz 1350, kada je broj stanovnika bio oko 300 miliona. Najveća stopa rasta - povećanje iznad 1,2% godišnje, je trajalo kratko tokom 1950tih, za duže vrijeme tokom 1960tih i 1970tih; stopa porasta je doživjela svoj vrhunac sa 2,2% u 1963, i opala na 1,1% u 2009. Trenutne projekcije pokazuju neprekidan porast broja stanovnika (uz smanjenje stope porasta) i pretpostavkom da će dostići cifru između 7,5 i 10,5 milijardi do godine 2050.